Erik Gustavson

Erik Gustavson (født 24. november 1955 i Oslo) er en norsk filmregissør, manusforfatter,  produsent og creative director. Han begynte sin karriere i filmbransjen som fotografassistent på begynnelsen av 1970-tallet. Fra 1980 til 1985 regisserte, produserte og fotograferte han en rekke kortfilmer.

Mellom 1985 og 1999 regisserte Erik Gustavson syv spillefilmer. Hans kortfilm Rendezvous fra 1984 vant Amandaprisen 1985 i klassen beste kortfilm/korte fjernsynsprogram, mens spillefilmene Herman og Telegrafisten ble kåret til beste norske kinofilm under Amandaprisen 1991 og 1993. Herman og Telegrafisten var også Norges kandidater til Oscar for beste fremmedspråklige film i henholdsvis 1990 og 1993.

Siden 1980 har han regissert ca. 400 reklamefilmer over store deler av verden og mottatt en rekke internasjonale utmerkelser for sitt arbeid. I Norge har han mottatt Gullblyanten for beste reklamefilm to ganger.

Gustavson er seniorpartner og creative director i medieselskapet 21media SRL AS med base i Roma samt i www.thevikingplanet.com og www.nativenorway.com

 Filmografi 
 Rendezvous (1984) - kortfilm
 Blackout (1986)
 Gutta (1988) - kortfilm
 Herman (1990)
 Telegrafisten (1993)
 Hører du ikke hva jeg sier! (1995) 
 Weekend (1998)
 Sofies verden (1999) 
 Dykaren (2000)
 Virtual Viking - The Ambush (2019) - kortfilm

 Priser og nominasjoner 
 Pris  Kategori  For verk  Resultat Amandaprisen 1985  Beste kortfilm/korte fjernsynsprogram uansett genre  Rendezvous   Amandaprisen 1986  Beste norske spillefilm for kinovisning  Blackout   Amandaprisen 1988  Beste dokumentar/reportasje/fri filmkunstneriske kortfilm  Gutta   Amandaprisen 1989  Beste frie kunstnerniske produksjon/kortfilm  Soirée   Amandaprisen 1991  Beste norske kinofilm  Herman   Beste barne- og ungdomsfilm/-program   Den 63. Oscar-utdelingen  Beste fremmedspråklige film   Sølvklumpen 1991  Beste norske kinofilm   Amandaprisen 1993  Beste film/regi  Telegrafisten   Den 66. Oscar-utdelingen  Beste fremmedspråklige film   Sølvklumpen 1993  Beste norske kinofilm   Amandaprisen 1995  Nordisk Amanda  Hører du ikke hva jeg sier!  

 Referanser 

 Eksterne lenker 


Kategori:Norske manusforfattere
Kategori:Norske filmprodusenter
Kategori:Norske filmregissører